L'Auberge rouge (film, 1951)
L'Auberge rouge () je francuska crno-bijela filmska komedija snimljena 1951. godine u režiji Claudea Autant-Lare. Radnja se temelji na stvarnim događajima koji su se zbili 1830-ih u Francuskoj u zloglasnoj gostionici u Peyrebilleu. Protagonist, koga tumači Fernandel, je katolički redovnik koji se  skupinom namjernika prenoći u gostionici čiji vlasnici imaju običaj ubijati i pljačkati goste. Radnja prikazuje kako mu se jedna od njih ispovijedi i prizna zločine, ali kako redovnik nakon toga ne smije upozoriti svoje suputnike na opasnost, jer bi time prekršio ispovjednu tajnu.

Autant-Lara je originalno trebao ekranizirati istoimeni roman Honorea de Balzaca, koji nije imao nikakve veze s događajima u Peyrebeilleu, a čime se nastojao iskoristiti publicitet oko 100. godišnjice Balzacove smrti.Prije same produkcije je, međutim, shvatio da sredstva koja su odobrili producenti neće biti dovoljni za setove, te se umjesto toga odlučio za mnogo jednostavniju priču, radnju smještenom u jednu gostionicu. Tokom samog snimanja su se stvorile napetosti između Autatnt-Lare i Fernandela, koji je, kao katolički vjernik i zbog Autant-Larine antiklerikalne reputacije, sadržaj smatrao uvredljivim i antikatoličkim. Kritičari nakon premijere nisu bili skloni filmu, ali je publika bila oduševljena, te je L'Auberge rouge postao jedan od najpopularnijih filmova u Fernandelovoj karijeri.

L'auberge rouge je godine 2007. dobio istoimeni remake sa Christianom Clavierom u glavnoj ulozi.

Uloge
 Fernandel ... redovnik
 Françoise Rosay ... Marie Martin
 Marie-Claire Olivia ... Mathilde
 Jean-Roger Caussimon ... Dauvin
 Nane Germon ... Elisa
 Jacques Charon ... Rodolphe
 Julien Carette ... Pierre Martin
 Gregoire Aslan ... Barbeuf	
 Andrée Viala ... La Marquise De La Roche de Glun
 Didier D'yd ... Janou
 Lud Germain ... Fétiche
 Robert Berri ... Le Cocher
 André Cheff ... Le dandy
 André Dalibert ... le bûcheron
 Manuel Gary ... Un gendarme
 René Lefevre-Bel ... Un gendarme

Izvori

Francuski filmovi
Filmske komedije
Kriminalistički filmovi
Historijski filmovi
Authority control 2